Η **Σοφί Ζιόν** (Sophie Xeon; 17 Σεπτεμβρίου 1986 – 30 Ιανουαρίου 2021), γνωστή ως **SOPHIE**, ήταν Σκωτσέζα μουσικός, παραγωγός, τραγουδίστρια και DJ. Γνωστή για μια «έντονη» και «υπερκινητική» προσέγγιση της ποπ μουσικής, η Sophie συνεργάστηκε στενά με καλλιτέχνες από την δισκογραφική PC Music, συμπεριλαμβανομένων των A.G. Cook και GFOTY, αλλά και με άλλους καλλιτέχνες όπως οι Charli XCX, Vince Staples, Κιμ Πέτρας, Madonna, Let's Eat Grandma και Namie Amuro .

Η Sophie, η οποία αρχικά παρέμεινε ανώνυμη και αργότερα αποκάλυψε πως είναι τρανς γυναίκα, έγινε γνωστή με singles όπως το "Bipp "(2013) και το "Lemonade "(2014), τα οποία αποτέλεσαν μέρος του *Product* (2015). Το πρώτο άλμπουμ της Sophie *Oil of Every Pearl's Un-Insides* κυκλοφόρησε το 2018, κερδίζοντας μια υποψηφιότητα για το βραβείο Grammy Best Dance/Electronic Album.

Η Sophie έφυγε από τη ζωή τον Ιανουάριο του 2021 μετά από ατύχημα στο σπίτι της στην Αθήνα. Το *Fader* χαρακτήρισε τη Sophie ως «πρωτοποριακή Σκωτσέζα καλλιτέχνιδα της οποίας οι ζωντανές ηλεκτρονικές παραγωγές διεύρυναν το εύρος της σύγχρονης ποπ μουσικής», ενώ το *Pitchfork* χαρακτήρισε το έργο της Sophie ως σημαντικό για την ηλεκτρονική μουσική και την μεταμόρφωσή της σε πρωτότυπη ποπ avant-garde.

Πρώτα Χρόνια
------------

Η Sophie γεννήθηκε στις 17 Σεπτεμβρίου 1986 στη Γλασκώβη της Σκωτίας και μεγάλωσε εκεί. Ο πατέρας της έπαιζε κασέτες ηλεκτρονικής μουσικής στο αυτοκίνητο και την πήγαινε σε raves από τότε που ήταν μικρό παιδί, και η Sophie γρήγορα ερωτεύτηκε τη μουσική. Σε μια συνέντευξη που δημοσιεύτηκε από το *Lenny Letter*, η Sophie δήλωσε για την παιδική της ηλικία: «Πέρασα όλο μου τον χρόνο ακούγοντας αυτές τις κασέτες. Τις έκλεβα από το αυτοκίνητο». Αφού έλαβε ένα πληκτροφόρο ως δώρο γενεθλίων, η Sophie άρχισε να ενδιαφέρεται για τη δημιουργία νέας μουσικής.

Σε ηλικία περίπου εννέα ή δέκα ετών, η Sophie εξέφρασε την επιθυμία να εγκαταλείψει το σχολείο για να γίνει παραγωγός ηλεκτρονικής μουσικής (αν και οι γονείς της δεν το επέτρεψαν). Η Sophie συνέχισε να δημιουργεί μουσική σε όλη της την εφηβεία, πολλές φορές λέγωντας "Απλώς θα κλειδωθώ στο δωμάτιό μου μέχρι να κάνω ένα άλμπουμ". Μια ετεροθαλής της αδερφή ζήτησε από τη Sophie να κάνει την DJ τον γάμο της και αργότερα η Sophie παραδέχτηκε ότι η ετεροθαλής αδερφή της "δεν ήξερε τι έκανα στο δωμάτιό μου μόνη μου" και είχε υποθέσει ότι η Sophie ήταν DJ. Εκείνη την εποχή, η Sophie έμαθε και να κάνει την DJ εκτός από το να δημιουργεί μουσική.

Καριέρα
-------

### Πρώτα χρόνια

Η μουσική σταδιοδρομία της Sophie ξεκίνησε σε ένα συγκρότημα με το όνομα Motherland, που σχηματίστηκε μαζί με τους Sabine Gottfried, Matthew Lutz-Kinoy και Marcella Dvsi. Έπαιξαν ζωντανά σόου στο Βερολίνο και στο Ηνωμένο Βασίλειο κατά την περίοδο 2008-2009. Η Sophie αργότερα συνεργάστηκε με το μέλος του ίδιου συγκροτήματος, Matthew Lutz-Kinoy σε μια σειρά από έργα. Τον Οκτώβριο του 2010, η Sophie έκανε remix το single των Light Asylum, "A Certain Person", δημιουργώντας την έκδοση Motherland Radio του τραγουδιού, που ανέβηκε στη σελίδα SoundCloud των Light Asylum τον επόμενο μήνα. Το 2011, αυτό το remix συμπεριλήφθηκε στο *In Tension* EP των Light Asylum ως μπόνους για την κυκλοφορία του CD. Το 2011, η Sophie συμμετείχε στην ταινία μικρού μήκους *Dear Mr/Mrs* της ολλανδικής ομάδας Freudenthal/Verhagen. Ο Jeffrey Sfire γνώρισε τη Sophie στο Βερολίνο το 2013 και οι δυο τους σχημάτισαν το δίδυμο Sfire, κυκλοφορώντας το δίσκο *Sfire* με την δισκογραφική CockTail D'Amore. Η Sophie παρείχε φωνητικά στο τραγούδι "Sfire 3", το οποίο έκανε remix ο John Talabot το 2016. Η Sophie συνεργάστηκε με καλλιτέχνες που σχετίζονταν με την PC Music αφού συνάντησε τους Dux Kidz, ένα project των A.G. Cook και Danny L Harle .

### 2012–2015: Οι πρώτες κυκλοφορίες της Sophie

Το πρώτο single της Sophie "Nothing More to Say" κυκλοφόρησε τον Φεβρουάριο του 2013 μέσω της δισκογραφικής Huntleys + Palmers με έδρα το Λονδίνο. Το single, που είχε φωνητικά της Βρετανίδας τραγουδίστριας Jaide Green, αποτελούνταν από δύο μίξεις του ομότιτλου κομματιού (με τίτλους "Dub" και "Vox"), καθώς και από το B-side, "Eeehhh", το οποίο αρχικά είχε δημοσιευτεί (και αργότερα διαγράφηκε) στο SoundCloud της Sophie το 2011. Στη συνέχεια, με την δισκογραφική Numbers, κυκλοφόρησε το "Bipp "/"Elle" - που είχε κυκλοφορήσει στο SoundCloud ως προεπισκόπηση τον προηγούμενο χρόνο μαζί με ένα τρίτο κομμάτι με τίτλο "OOH". Το "Bipp" συγκεκριμένα, με φωνητικά από την Marcella Dvsi, πρώην μέλος του συγκροτήματος Motherland, Marcella Dvsi, έλαβε μεγάλη προσοχή από τους κριτικούς μουσικής, κατακτώντας την κορυφή της λίστας του *XLR8R* για το τέλος χρονιάς και την θέση 17 στην αντίστοιχη λίστα του *Pitchfork*. Το *Pitchfork* αργότερα κατέταξε το "Bipp" στην 56η θέση στη λίστα με τα καλύτερα κομμάτια από το 2010 έως το 2014. Στα μέσα του 2014, η Sophie συνεργάστηκε με την τραγουδίστρια Kyary Pamyu Pamyu από την Ιαπωνία. Επίσης, το 2014, η Sophie συνεργάστηκε με τους A.G. Cook και Hayden Dunham για το project QT και το τραγούδι "Hey QT". Το έργο περιελάμβανε ένα φανταστικό ενεργειακό ποτό με το όνομα QT Energy Elixir. Κατόπιν αιτήματος της Sophie, το "Hey QT" επαναλαμβάνει το όνομα του ποτού για τοποθέτηση του προϊόντος .

 Η Sophie (αριστερά) παρήγαγε το "Hey QT" με τον A.G. Cook (δεξιά).
Το επόμενο single της Sophie, "Lemonade"/"Hard ", κυκλοφόρησε τον Αύγουστο του 2014, με φωνητικά για το πρώτο από την Nabihah Iqbal  και το μοντέλο Tess Yopp και για το δεύτερο από την GFOTY της PC Music. Και τα δύο κομμάτια εμφανίστηκαν στα charts του *Billboard* Twitter Real-Time. Το "Lemonade" και το "Hard" κατέλαβαν την 68η και 91η θέση αντίστοιχα στη δημοσκόπηση των κριτικών της Pazz &amp; Jop του 2014 και το single συμπεριλήφθηκε στην πρώτη δεκάδα των λιστών single του τέλους του έτους των *The Washington Post*, *Resident Advisor*, *Complex* και *Pitchfork*. Το "Hard" συμπεριλήφθηκε στην πρώτη δεκάδα στις λίστεςτων *Dazed* and *Dummy*. Επιπλέον, το "Lemonade" εμφανίστηκε σε μια διαφήμιση του 2015 για τα McDonald's .

### 2015–2017: *Product* και σημαντική εξέλιξη

Τον Μάρτιο του 2015, η Charli XCX ανακοίνωσε μια συνεργασία με την Sophie. Αργότερα αποκαλύφθηκε ότι οι δύο καλλιτέχνες είχαν δουλέψει σε πολλά τραγούδια για το επερχόμενο άλμπουμ της XCX. Τον Σεπτέμβριο του 2015, το άλμπουμ *Product* της Sophie έγινε διαθέσιμο για προπαραγγελία. Τα οκτώ κομμάτια που αναφέρονται ήταν τα τέσσερα single που κυκλοφόρησαν κατώ από την Numbers το 2013 και το 2014, καθώς και τέσσερα νέα κομμάτια: τα "MSMSMSM", "Vyzee", "L.O.V.E." και "Just Like We Never Said Goodbye". Το "MSMSMSM" κυκλοφόρησε στις 29 Σεπτεμβρίου  και το "Just Like We Never Said Goodbye" ακολούθησε στις 15 Οκτωβρίου.

Τον Φεβρουάριο του 2016, η Charli XCX κυκλοφόρησε το <i id="mw2g">Vroom Vroom</i> EP, με παραγωγή κυρίως από την Sophie. Αργότερα αποκαλύφθηκε ότι το EP θα λειτουργούσε ως δείγμα για το επερχόμενο άλμπουμ της Charli, το οποίο θα το παρήγαγε η Sophie. Μετά την κυκλοφορία του EP, η Sophie ξεκίνησε περιοδεία με την Charli XCX για την προώθηση της νέας μουσικής τους. Η Sophie, μαζί με τους A.G. Cook και Hannah Diamond που συμμετέχουν επίσης στο EP, εμφανίστηκαν στο βίντεο κλιπ για το single "Vroom Vroom". Το βίντεο κυκλοφόρησε αρχικά στο Apple Music και στις άλλες πλατφόρμες αμέσως μετά.

Στα τέλη του 2016, η Sophie ήταν επιπλέον παραγωγός στο τραγούδι της Charli XCX "After the Afterparty", το οποίο περιλαμβάνει και φωνητικά από τον Lil Yachty. Η Sophie εμφανίζεται και στο επίσημο βίντεο κλιπ του τραγουδιού. Η Sophie επίσης παρήγαγε δύο τραγούδια για το mixtape*Number 1 Angel*, και ένα τραγούδι για το mixtape *Pop 2*, τα οποία κυκλοφόρησε η Charli XCX στην αρχή και στο τέλος του 2017

Η Sophie συνεργάστηκε με τον παραγωγό Cashmere Cat σε πολλά κομμάτια από το άλμπουμ του *9*, όπως το "Love Incredible" με την Camila Cabello και το "9 (After Coachella)" με την MØ .

### 2017–2021: *Oil of Every Pearl's Un-Insides*

Τον Οκτώβριο του 2017, η Sophie κυκλοφόρησε το "It's Okay to Cry", το πρώτο νέο υλικό της σε σχεδόν δύο χρόνια. Το βίντεο για το τραγούδι ήταν η πρώτη φορά που η φωνή και η εικόνα της Sophie χρησιμοποιήθηκαν σε μια κυκλοφορία. Λίγο αργότερα, η Sophie έγινε πιο ανοιχτή προς τον τύπο σχετικά με την ταυτότητά της ως τρανς γυναίκα. Αργότερα μέσα στον μήνα, η Sophie έκανε το live debut της, παρουσιάζοντας για πρώτη φορά τραγούδια από το δεύτερο άλμπουμ της με φωνητικές ερμηνείες από την Cecile Believe. Το single "Ponyboy" κυκλοφόρησε με ένα αυτο-σκηνοθετημένο βίντεο κλιπ στις 7 Δεκεμβρίου του 2017. Το τρίτο single από το άλμπουμ, το "Faceshopping", κυκλοφόρησε στις 16 Φεβρουαρίου του 2018 και το βίντεο κλιπ κυκλοφόρησε στις 4 Απριλίου.

Στις 3 Απριλίου 2018, η Sophie ανακοίνωσε μέσω Instagram ότι το άλμπουμ ολοκληρώθηκε και ότι δεν θα είχε τον τίτλο *Whole New World* όπως πολλοί πίστευαν.  Την 1η Μαΐου του 2018, μια συνέντευξη στο *περιοδικό Crack* αποκάλυψε ότι ο επίσημος τίτλος του άλμπουμ είναι *Oil of Every Pearl's Un-Insides*. Κυκλοφόρησε στις 15 Ιουνίου 2018  από τη δισκογραφική εταιρεία της Sophie, MSMSMSM, μαζί με τις Future Classic και Transgressive. Στις αρχές του 2018, η Sophie αποκάλυψε με ένα tweet πως είχε συνεισφέρει στην παραγωγή του επόμενου άλμπουμ της Lady Gaga. Σε ένα βίντεο που αναρτήθηκε στα social media, όταν ρωτήθηκε, η Sophie είπε: «Ναι. Εννοώ οτιδήποτε, ξέρεις. Δουλεύω σε πολλά διαφορετικά πράγματα. Αν βγει, τότε είναι εντάξει. Δεν μπορείς ποτέ να πεις. Αλλά είναι ένα πραγματικά ωραίο άτομο."

Τον Ιούλιο του 2018, η Sophie αποκάλυψε πως έχει εργαστεί σε τέσσερα νέα έργα, τα οποία επρόκειτο να κυκλοφορήσουν όλα μέσα στη χρονιά. Η Sophie είπε: «Έχω τελειώσει το επόμενο.. . Φέτος πρόκειται να βγάλω τέσσερα άλμπουμ». Σε μια συνέντευξη με το Lenny Letter, η Sophie είπε ότι η είχε συνεργαστεί τόσο πολύ με άλλους ανθρώπους που, "Βασικά, έχω κάνει ένα εντελώς νέο άλμπουμ τις τελευταίες δύο εβδομάδες." Όταν ρωτήθηκε να διευκρινίσει εάν αυτό ήταν ένα σχόλιο για EP ή άλμπουμ, η Sophie δήλωσε ότι θα ήταν "μια μίξη". Εκείνη την περίοδο η Sophie είχε επίσης δουλέψει με τους Kim Petras, Charli XCX και Bibi Bourelly για νέο υλικό, καθώς είχε και κάποιες ραπ συνεργασίες εκτός από την επιβεβαιωμένη συνεργασία με τη Lady Gaga.

Στα 61α Ετήσια Βραβεία Grammy, το *Oil of Every Pearl's Un-Insides* ήταν υποψήφιο για το Καλύτερο Χορευτικό/Ηλεκτρονικό Άλμπουμ και η Sophie έγραψε ιστορία ως μία από τους πρώτες ανοιχτά τρανς καλλιτέχνες που προτάθηκαν σε αυτήν την κατηγορία και μία από τις τρεις πρώτες ανοιχτά τρανς γυναίκες που προτάθηκαν για Grammy. Κατά τη διάρκεια μιας συνέντευξης στο κόκκινο χαλί της τελετή, η Sophie επιβεβαίωσε την δημιουργία ενός remix album του *Oil of Every Pearl's Un-Insides* .

Τον Ιούλιο του 2019, το *Oil of Every Pearl's Un-Insides Non-Stop Remix Album* ανακοινώθηκε ως μέρος ενός αποκλειστικού σετ με 3 CD που περιελάμβανε το αρχικό άλμπουμ *Oil of Every Pearl's Un-Insides* καθώς και μια τσάντα clutch με το εξώφυλλο του άλμπουμ  Το remix album αργότερα κυκλοφόρησε ως δύο βίντεο στο YouTube στις 29 Ιουλίου.

Το single της Sophie τον Σεπτέμβριο του 2020 με τίτλο "Metal" ήταν μια συνεργασία με τον Jimmy Edgar. Τον Ιανουάριο του 2021, το single "Unisil" κυκλοφόρησε δύο ημέρες πριν από το θάνατο της. Η Sophie είχε δημιουργήσει το τραγούδι μαζί με το *Product* και αρχικά το κυκλοφόρησε ως ψηφιακό μπόνους κομμάτι του άλμπουμ.

Ήχος και εικόνα
---------------

Η Sophie χρησιμοποίησε κυρίως το Elektron Monomachine synth-sequencer και το Ableton Live για να δημιουργήσει μουσική. Εκτός από τα φωνητικά, η Sophie δημιούργησε συνθετικούς ήχους από τις στοιχειώδεις κυματομορφές χρησιμοποιώντας το Monomachine, αποφεύγοντας τη χρήση δειγμάτων. Παρομοιάζοντας την κατασκευή ενός κομματιού με την κατασκευή ενός γλυπτού από διαφορετικά υλικά, η Sophie συνέθεσε ήχους που μοιάζουν με "λάτεξ, μπαλόνια, φυσαλίδες, μέταλλο, πλαστικό, [και] ελαστικό". Το AllMusic έγραψε ότι οι "εκλεπτυσμένες, υπερκινητικές παραγωγές" της Sophie διαθέτουν μια "σουρεαλιστική, κραυγαλέα τεχνητή ποιότητα", χρησιμοποιώντας συνήθως γυναικεία φωνητικά υψηλής συχνότητας εκτός από "ζαχαρούχες υφές συνθεσάιζερ και ρυθμούς από την underground χορευτική μουσική" καθώς και "πειραματικό σχέδιο ήχου." 

*Οι New York Times* περιέγραψαν το έργο της Sophie ως «ζωηρή διασκέδαση, αλλά [...] επίσης μια πρόσκληση να εξετάσουμε τις απολαύσεις της ποπ, τις δομές και τις προσδοκίες του φύλου, και την εμπορική θέση της ποπ ως καταναλωτικό και συναισθηματικό καταλύτη». *Το Fader* το παρομοίασε με "K-Pop, J-Pop, Eurodance στην πιο χαοτική του μορφή."  Η Sophie είπε στο *Billboard* ότι το είδος της μουσικής που παράγεται ήταν «διαφημιστικό». Το *Variety* και οι *New York Times* περιέγραψαν το έργο της Sophie ως πρωτοποριακό για το στυλ της δεκαετίας του 2010 γνωστό ως "hyperpop".

Τα πρώτα γραφικά της Sophie προήλθαν από μια σειρά πολύχρωμων εικόνων που περιγράφονται ως "Σπιτική Μοριακή Μαγειρική", με το εξώφυλλο των single να απεικονίζει συχνά αντικείμενα κατασκευασμένα από πλαστικό ή άλλα βιομηχανικά υλικά, μια ιδέα που προήλθε από συζητήσεις με τον John Roberts, έναν ηλεκτρονικό μουσικό.

Προσωπική ζωή
-------------

Η Sophie περιγράφεται ως μια κλειστή φιγούρα και ένα όριο της έκθεσης της στα μέσα ενημέρωσης προώθησε μια αίσθηση μυστηρίου για τη Sophie. Η ταυτότητα της κρυβόταν σε συνεντεύξεις μέσω επεξεργασίας της φωνής της, καθώς και με κάλυψη τμημάτων του σώματος της. Στις αρχές της καριέρας της η πραγματική ταυτότητα της Sophie ήταν αντικείμενο εικασιών στον τύπο. Πριν αποκαλύψει πως είναι τρανς γυναίκα, ορισμένοι σχολιαστές κατηγόρησαν τη Sophie για «γυναικεία οικειοποίηση», με την υπόθεση ότι η Sophie ήταν άντρας που χρησιμοποιούσε γυναικείο καλλιτεχνικό όνομα. Σε μια συνέντευξη μέσω ηλεκτρονικού ταχυδρομείου στο *Pitchfork* το 2013, όταν ρωτήθηκε για την επιλογή του *Sophie* ως καλλιτεχνικού ονόματος, εκείνη απάντησε: «Έχει ωραία γεύση και είναι σαν ενυδατική». Σε ένα σόου του Boiler Room, ο drag performer Ben Woozy προσλήφθηκε για να μιμηθεί ένα DJ set ενώ η Sophie προσποιήθηκε ότι ήταν σωματοφύλακας.

Το βίντεο για το "It's Okay to Cry", που κυκλοφόρησε τον Οκτώβριο του 2017, ήταν η πρώτη φορά που η φωνή και η εικόνα της Sophie χρησιμοποιήθηκαν σε μια σόλο κυκλοφορία, με τη Sophie να εμφανίζεται γυμνή από το μπούστο πάνω σε ένα φόντο από σύννεφα. Αυτό ερμηνεύτηκε ευρέως ως μια ανακοίνωση της πως είναι μία τρανς γυναίκα. Η Sophie επιβεβαίωσε την τρανς ταυτότητα της σε επόμενες συνεντεύξεις, μιλώντας επίσης για το ότι αισθάνεται εγκλωβισμένη από τις ταμπέλες και περιγράφει τη μουσική ως «την επιλεγμένη μου μέθοδο επικοινωνίας» και αυτοέκφρασης. Μετά το θάνατο της Sophie, ένας εκπρόσωπος ενημέρωσε το *Pitchfork* ότι η Sophie «προτιμούσε να μην χρησιμοποιεί έμφυλες ή μη δυαδικές αντωνυμίες» ως καλλιτέχνης.

Θάνατος
-------

Η Sophie έφυγε από τη ζωή περίπου στις 4 το πρωί (τοπική ώρα) στις 30 Ιανουαρίου 2021, σε ηλικία 34 ετών, στο Πανεπιστημιακό Γενικό Νοσοκομείο «Αττικόν» στην Αθήνα, μετά από πτώση. Ανώτατο στέλεχος της Αστυνομίας Αθηνών επιβεβαίωσε ότι έπεσε από την ταράτσα τριώροφου κτιρίου στο Μεταξουργείο την ώρα που προσπαθούσε να φωτογραφίσει την πανσέληνο. Η φίλη της Sophie είπε ότι η αστυνομία και η πυροσβεστική χρειάστηκαν περίπου 90 λεπτά για να βγάλουν την Sophie από τον ακάλυπτο του κτηρίου πριν φτάσουν στο νοσοκομείο όπου απεβίωσε. Πολλοί καλλιτέχνες, συμπεριλαμβανομένων των Rihanna, Sam Smith, Vince Staples, Charli XCX, A.G. Cook και Christine and the Queens, εξέφρασαν τα συλλυπητήρια τους.

Στις 4 Ιουνίου 2021, ο αδερφός της Sophie, Ben Long, ανακοίνωσε τα σχέδιά της οικογένειας να κυκλοφορήσει μερικές από τις ακυκλοφόρητες δουλειές της Sophie.

Στις 16 Ιουνίου 2021, η Διεθνής Αστρονομική Ένωση ανακοίνωσε στο Δελτίο WGSBN ότι στον μικρό πλανήτη 1980 RE1 δόθηκε το μόνιμο όνομα Sophiexeon.

Δισκογραφία
-----------

Κύριο λήμμα: Sophie discography
### Άλμπουμ

* *Product* (2015)
* *Oil of Every Pearl's Un-Insides* (2018)
* *Oil of Every Pearl's Un-Insides Non-Stop Remix Album* (2019)

Παραπομπές
----------

1. ↑  www.discogs.com/artist/3150192-Sophie-42. Ανακτήθηκε στις 1  Φεβρουαρίου 2021.
2. ↑  Jon Pareles: «Sophie, Who Pushed the Boundaries of Pop Music, Dies at 34». (Αγγλικά) *The New York Times*. The New York Times Company, A. G. Sulzberger. Μανχάταν, Νέα Υόρκη. 30  Ιανουαρίου 2021.
3. ↑  www.nme.com/news/music/dj-and-producer-sophie-has-died-2868461. Ανακτήθηκε στις 30  Ιανουαρίου 2021.
4. ↑  «Le Monde» (Γαλλικά) Societe Editrice Du Monde. Παρίσι. culture/article/2021/01/30/l-artiste-d-avant-garde-sophie-egalement-productrice-et-dj-est-morte-a-l-age-de-34-ans\_6068228\_3246.html.
5. 1 2  www.theguardian.com/music/2021/jan/30/sophie-acclaimed-avant-pop-producer-dies-aged-34. Ανακτήθηκε στις 30  Ιανουαρίου 2021.
6. 1 2 3  Simpson, Paul. «SOPHIE – Biography». *AllMusic*. Αρχειοθετήθηκε από το πρωτότυπο στις 26 Μαρτίου 2016. Ανακτήθηκε στις 10 Απριλίου 2016.
7. ↑  Ross, Alex Robert. «SOPHIE has died». *The Fader*. Αρχειοθετήθηκε από το πρωτότυπο στις 12 Φεβρουαρίου 2021. Ανακτήθηκε στις 18 Φεβρουαρίου 2021.
8. 1 2  Monroe, Jazz (30 Ιανουαρίου 2021). «Sophie Has Died». *Pitchfork*. Αρχειοθετήθηκε από το πρωτότυπο στις 30 Ιανουαρίου 2021. Ανακτήθηκε στις 30 Ιανουαρίου 2021.
9. 1 2  Pareles, Jon (30 January 2021). «Sophie, Who Pushed the Boundaries of Pop Music, Dies at 34» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις 14 February 2021.. Ανακτήθηκε στις 30 January 2021.
10. ↑  Mougin, Marie (4 Σεπτεμβρίου 2018). «SOPHIE, le nouveau phénomène de la scène pop expérimentale et underground». *France Inter* (στα Γαλλικά). Radio France. Αρχειοθετήθηκε από το πρωτότυπο στις 7 Ιανουαρίου 2019. Ανακτήθηκε στις 6 Ιανουαρίου 2019.
11. ↑  Fox, Killian (24 Ιανουαρίου 2016). «Sophie review – scream if you want to go slower». *The Observer*. Αρχειοθετήθηκε από το πρωτότυπο στις 10 Ιουλίου 2018. Ανακτήθηκε στις 2 Αυγούστου 2018.
12. 1 2  Lin, Yu-Cheng. «SOPHIE: A Beginner's Guide to a Hyperpop Mystery». *Red Bull Music Academy*. Αρχειοθετήθηκε από το πρωτότυπο στις 19 Οκτωβρίου 2017. Ανακτήθηκε στις 2 Μαΐου 2017.
13. 1 2 3 4  Siemsen, Thora. «SOPHIE On Criticism, Collaborating and Childhood». *Lenny Letter* (στα Αγγλικά). Αρχειοθετήθηκε από το πρωτότυπο στις 30 Οκτωβρίου 2018. Ανακτήθηκε στις 30 Οκτωβρίου 2018.
14. ↑  Chapman, Sam (30 Μαρτίου 2016). «The Question of SOPHIE». *Queerspace*. Αρχειοθετήθηκε από το πρωτότυπο στις 5 Φεβρουαρίου 2021. Ανακτήθηκε στις 30 Ιανουαρίου 2021.
15. ↑  Russell, Legacy (11 Ιανουαρίου 2012). «Expanded Benefits: Matthew Lutz-Kinoy and SOPHIE». *Bomb*. Αρχειοθετήθηκε από το πρωτότυπο στις 8 Φεβρουαρίου 2015. Ανακτήθηκε στις 7 Φεβρουαρίου 2015.
16. ↑  Light Asylum (29 Νοεμβρίου 2010). «A Certain Person (Motherland Radio Edits remix no. 2)». *SoundCloud*. Αρχειοθετήθηκε από το πρωτότυπο στις 10 Ιανουαρίου 2021. Ανακτήθηκε στις 27 Μαρτίου 2021.
17. ↑  Light Asylum (2011). *In Tension* (CD with bonus track). Mexican Summer. MEX 088.
18. 1 2 3 4 5  Fitzmaurice, Larry (10 Οκτωβρίου 2013). «Rising: Sophie». Pitchfork. Αρχειοθετήθηκε από το πρωτότυπο στις 4 Σεπτεμβρίου 2014. Ανακτήθηκε στις 7 Σεπτεμβρίου 2014.
19. ↑  Staff (7 Νοεμβρίου 2014). «Jeffrey Sfire». *Dalston Superstore*. Ανακτήθηκε στις 27 Μαρτίου 2021.
20. ↑  Sfire (2013). *Sfire*. CockTail d'Amore. CDA 007.
21. ↑  Sfire (2016). *Sfire 3 (John Talabot Remixes)*. CockTail d'Amore, Muting the Noise. CDA 016.
22. ↑  Bulut, Selim (24 Φεβρουαρίου 2015). «Next: Danny L Harle». *Dummy*. Αρχειοθετήθηκε από το πρωτότυπο στις 26 Φεβρουαρίου 2015. Ανακτήθηκε στις 25 Φεβρουαρίου 2015.
23. ↑  Orton, Karen (22 Φεβρουαρίου 2013). «Sophie – Nothing More to Say EP». *Dazed Digital*. Αρχειοθετήθηκε από το πρωτότυπο στις 8 Αυγούστου 2020. Ανακτήθηκε στις 27 Μαρτίου 2021.
24. ↑  Powell, Mike (16 Δεκεμβρίου 2013). «The Top Tracks of 2013». Pitchfork. Αρχειοθετήθηκε από το πρωτότυπο στις 18 Δεκεμβρίου 2013. Ανακτήθηκε στις 7 Σεπτεμβρίου 2014.
25. ↑  Reynaldo, Shawn (13 Δεκεμβρίου 2013). «XLR8R's Best of 2013: Tracks». *XLR8R*. Αρχειοθετήθηκε από το πρωτότυπο στις 15 Δεκεμβρίου 2013. Ανακτήθηκε στις 7 Σεπτεμβρίου 2014.
26. ↑  Gaerig, Andrew (18 Αυγούστου 2014). «The 200 Best Tracks of the Decade So Far (2010–2014)». Pitchfork. Αρχειοθετήθηκε από το πρωτότυπο στις 6 Σεπτεμβρίου 2014. Ανακτήθηκε στις 7 Σεπτεμβρίου 2014.
27. 1 2  Denney, Alex (2014). «Kyary Pamyu Pamyu gets kawaii with SOPHIE». *Dazed & Confused*. Αρχειοθετήθηκε από το πρωτότυπο στις 3 Οκτωβρίου 2014. Ανακτήθηκε στις 7 Σεπτεμβρίου 2014.
28. ↑  Lea, Tom (9 Σεπτεμβρίου 2014). «Hey QT! An interview with 2014's most love-her-or-hate-her pop star». *Fact*. Αρχειοθετήθηκε από το πρωτότυπο στις 11 Σεπτεμβρίου 2014. Ανακτήθηκε στις 10 Σεπτεμβρίου 2014.
29. ↑  Dunn, Francesca (31 Μαρτίου 2016). «a lesson in throwing shade by nabihah iqbal». *i-D* (στα Αγγλικά). Αρχειοθετήθηκε από το πρωτότυπο στις 17 Ιουλίου 2020. Ανακτήθηκε στις 17 Ιουλίου 2020.
30. ↑  Liu, Nelson (2 Οκτωβρίου 2014). «Maxo 'Not That Bad' ft. GFOTY». *Mass Appeal*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 1 Μαρτίου 2015.
31. ↑  Richards, Chriss (23 December 2014). «The Top 50 Singles of 2014». *The Washington Post*. Αρχειοθετήθηκε από το πρωτότυπο στις 24 December 2014.. Ανακτήθηκε στις 7 March 2015.
32. ↑  «RA Poll: Top 50 tracks of 2014». *Resident Advisor*. 19 Δεκεμβρίου 2014. Αρχειοθετήθηκε από το πρωτότυπο στις 9 Ιανουαρίου 2015. Ανακτήθηκε στις 7 Μαρτίου 2015.
33. ↑  «5. Sophie — 'Lemonade'». *Complex*. 19 Δεκεμβρίου 2014. Αρχειοθετήθηκε από το πρωτότυπο στις 31 Μαρτίου 2015. Ανακτήθηκε στις 7 Μαρτίου 2015.
34. ↑  «The 100 Best Tracks of 2014». Pitchfork. Δεκεμβρίου 2014. Αρχειοθετήθηκε από το πρωτότυπο στις 15 Δεκεμβρίου 2014. Ανακτήθηκε στις 14 Δεκεμβρίου 2014.
35. ↑  Cliff, Aimee (12 Δεκεμβρίου 2014). «The top 20 tracks of 2014». *Dazed*. Αρχειοθετήθηκε από το πρωτότυπο στις 15 Φεβρουαρίου 2015. Ανακτήθηκε στις 7 Μαρτίου 2015.
36. ↑  Bulut, Selim (8 Δεκεμβρίου 2014). «The 20 best tracks of 2014». *Dummy*. Αρχειοθετήθηκε από το πρωτότυπο στις 11 Μαρτίου 2015. Ανακτήθηκε στις 7 Μαρτίου 2015.
37. ↑  Helman, Peter (6 Ιουλίου 2015). «SOPHIE's 'Lemonade' Soundtracks A McDonald's Commercial». Stereogum. Ανακτήθηκε στις 6 Ιουλίου 2015.
38. ↑  «Charli XCX teases SOPHIE collaboration». *DIY*. 28 Μαρτίου 2015. Αρχειοθετήθηκε από το πρωτότυπο στις 31 Μαρτίου 2015. Ανακτήθηκε στις 28 Μαρτίου 2015.
39. ↑  «Sophie – "Just Like We Never Said Goodbye"». *Consequence of Sound*. 30 Σεπτεμβρίου 2015. Αρχειοθετήθηκε από το πρωτότυπο στις 15 Οκτωβρίου 2015. Ανακτήθηκε στις 15 Οκτωβρίου 2015.
40. ↑  «SOPHIE – "Just Like We Never Said Goodbye"». *Stereogum*. 15 Οκτωβρίου 2015. Ανακτήθηκε στις 15 Οκτωβρίου 2015.
41. ↑  Lee, Morgan.
42. ↑  Weekes, Jabari (22 Απριλίου 2016). «Watch One Guy Sneak in a Dab for the SOPHIE Charli XCX Collab "Vroom Vroom"». *Vice* (στα Αγγλικά). Αρχειοθετήθηκε από το πρωτότυπο στις 5 Φεβρουαρίου 2021. Ανακτήθηκε στις 30 Ιανουαρίου 2021.
43. ↑  Nolfi, Joey (7 Μαρτίου 2017). «Charli XCX Announces New Mixtape 'Number 1 Angel'». *Entertainment Weekly* (στα Αγγλικά). Αρχειοθετήθηκε από το πρωτότυπο στις 3 Φεβρουαρίου 2021. Ανακτήθηκε στις 30 Ιανουαρίου 2021.
44. ↑  Beta, Andy (3 Μαΐου 2017). «Cashmere Cat: 9». *Pitchfork* (στα Αγγλικά). Αρχειοθετήθηκε από το πρωτότυπο στις 3 Φεβρουαρίου 2021. Ανακτήθηκε στις 30 Ιανουαρίου 2021.
45. 1 2  Lhooq, Michelle (7 Δεκεμβρίου 2017). «Pop Producer SOPHIE on Anonymity, Honesty, and Artifice». Teen Vogue. Αρχειοθετήθηκε από το πρωτότυπο στις 12 Ιουνίου 2018. Ανακτήθηκε στις 6 Ιουλίου 2018.
46. ↑  «Faceshopping by SOPHIE». *Soundhound.com*. Αρχειοθετήθηκε από το πρωτότυπο στις 12 Ιουνίου 2018. Ανακτήθηκε στις 3 Ιουλίου 2020.
47. ↑  «heyitscarina Instagram Profile». Αρχειοθετήθηκε από το πρωτότυπο στις 29 Ιουλίου 2014. Ανακτήθηκε στις 30 Ιανουαρίου 2021.
48. ↑  «Sophie's 'OIL OF EVERY PEARL'S UN-INSIDES out now». Transgressive. 15 Ιουνίου 2018. Αρχειοθετήθηκε από το πρωτότυπο στις 16 Ιουνίου 2018. Ανακτήθηκε στις 15 Ιουνίου 2018.
49. ↑  «SOPHIE Has Three More "Albums" Coming This Year». 19 Ιουλίου 2018. Αρχειοθετήθηκε από το πρωτότυπο στις 20 Ιουλίου 2018. Ανακτήθηκε στις 20 Ιουλίου 2018.
50. ↑  «SOPHIE says she has three more releases in the works for this year». *The FADER*. Αρχειοθετήθηκε από το πρωτότυπο στις 30 Ιανουαρίου 2021. Ανακτήθηκε στις 1 Αυγούστου 2019.
51. ↑  «SOPHIE says she's releasing four albums this year». *DIY*. Αρχειοθετήθηκε από το πρωτότυπο στις 20 Ιουλίου 2018. Ανακτήθηκε στις 20 Ιουλίου 2018.
52. ↑  «SOPHIE's Grammy Nomination Is a Groundbreaking Moment». *PAPER* (στα Αγγλικά). 8 Δεκεμβρίου 2018. Αρχειοθετήθηκε από το πρωτότυπο στις 27 Φεβρουαρίου 2019. Ανακτήθηκε στις 26 Φεβρουαρίου 2019.
53. ↑  Recording Academy / GRAMMYs (10 February 2019), *Sophie Red Carpet Interview | 2019 GRAMMYs*, ανακτήθηκε στις 12 February 2019
54. ↑  Moen, Matt (17 Ιουλίου 2019). «SOPHIE's New Remix Album Comes as a Clutch». *Paper*. Αρχειοθετήθηκε από το πρωτότυπο στις 20 Οκτωβρίου 2020. Ανακτήθηκε στις 19 Απριλίου 2020.
55. ↑  «SOPHIE shares OIL OF EVERY PEARL'S UN-INSIDES remix album». *FACT Magazine: Music News, New Music.* (στα Αγγλικά). 30 Ιουλίου 2019. Αρχειοθετήθηκε από το πρωτότυπο στις 1 Αυγούστου 2019. Ανακτήθηκε στις 30 Ιουλίου 2019.
56. ↑  Renshaw, David (30 Σεπτεμβρίου 2020). «Producer Jimmy Edgar drops new songs with SOPHIE and Danny Brown». *The Fader*. Αρχειοθετήθηκε από το πρωτότυπο στις 6 Φεβρουαρίου 2021. Ανακτήθηκε στις 8 Φεβρουαρίου 2021.
57. ↑  Butchard, Skye (4 Φεβρουαρίου 2021). «SOPHIE's playful, defiant music broke pop boundaires». *New Statesman*. Αρχειοθετήθηκε από το πρωτότυπο στις 4 Φεβρουαρίου 2021. Ανακτήθηκε στις 8 Φεβρουαρίου 2021.
58. ↑  «SOPHIE drops previously unreleased B-side 'UNISIL'». *Crack Magazine*. 28 Ιανουαρίου 2021. Αρχειοθετήθηκε από το πρωτότυπο στις 9 Φεβρουαρίου 2021. Ανακτήθηκε στις 8 Φεβρουαρίου 2021.
59. 1 2  Sterner, Daniel (2014). «Sophie». Elektron. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 16 Μαΐου 2015.
60. ↑
61. ↑  Kretowicz, Steph (26 Ιουνίου 2014). «You're Too Cute: Kyary Pamyu Pamyu, SOPHIE, PC Music and the Aesthetic of Excess». *The Fader*. Αρχειοθετήθηκε από το πρωτότυπο στις 8 Σεπτεμβρίου 2014. Ανακτήθηκε στις 7 Σεπτεμβρίου 2014.
62. ↑  Pareles, Jon (2 Δεκεμβρίου 2015). «With 'Product,' Sophie Swarms the Senses With Synthetic Sounds». *The New York Times*. Αρχειοθετήθηκε από το πρωτότυπο στις 16 Αυγούστου 2019. Ανακτήθηκε στις 2 Σεπτεμβρίου 2019.
63. ↑  Turner, David (4 Αυγούστου 2014). «SOPHIE Debuts New Song 'Hard' on Rinse FM». *The Fader*. Αρχειοθετήθηκε από το πρωτότυπο στις 8 Σεπτεμβρίου 2014. Ανακτήθηκε στις 7 Σεπτεμβρίου 2014.
64. ↑  Amorosi, A.D. (30 Ιανουαρίου 2021). «Sophie, Grammy-Nominated Avant-Pop Musician, Dies at 34». *Variety*. Αρχειοθετήθηκε από το πρωτότυπο στις 31 Ιανουαρίου 2021. Ανακτήθηκε στις 31 Ιανουαρίου 2021.
65. ↑  Pareles, Jon (30 January 2021). «Sophie, Who Pushed the Boundaries of Pop Music, Dies at 34». *The New York Times*. Αρχειοθετήθηκε από το πρωτότυπο στις 14 February 2021.. Ανακτήθηκε στις 31 January 2021.
66. ↑  Roberts, John (16 January 2013). «SOPHIE». *'SUP Magazine* (25). Αρχειοθετήθηκε από το πρωτότυπο στις 15 January 2014.. Ανακτήθηκε στις 16 May 2015.
67. ↑  Martin, Lauren (20 Ιανουαρίου 2014). «Please, Don't Let 2014 Be the Year that Female DJs Are a Novelty». Αρχειοθετήθηκε από το πρωτότυπο στις 13 Απριλίου 2019. Ανακτήθηκε στις 7 Νοεμβρίου 2021.
68. ↑  «Feminine Appropriation Was 2014's Biggest Electronic Music Trend». *The Fader*. Αρχειοθετήθηκε από το πρωτότυπο στις 30 Αυγούστου 2019. Ανακτήθηκε στις 24 Αυγούστου 2019.
69. ↑  «Grimes Thinks SOPHIE's Name Is "Fucked Up"». *Stereogum*. 2 Νοεμβρίου 2015. Αρχειοθετήθηκε από το πρωτότυπο στις 2 Δεκεμβρίου 2019. Ανακτήθηκε στις 24 Αυγούστου 2019.
70. ↑  Abellera, Jazper (13 Οκτωβρίου 2014). «Sophie Is Trolling EDM By Spitting Its Cult of Personality Back Into Its Face». *Vice*. Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 16 Μαΐου 2015.
71. ↑  Juzwiak, Rich (15 Ιουνίου 2018). «SOPHIE on Her New Album, Old Disco, and Expressing Trans Identity in Music». *The Muse, Jezebel*. Αρχειοθετήθηκε από το πρωτότυπο στις 23 Αυγούστου 2019. Ανακτήθηκε στις 24 Αυγούστου 2019.
72. ↑  Richards, Will (30 January 2021). «DJ and producer SOPHIE has died». *NME*. Αρχειοθετήθηκε από το πρωτότυπο στις 30 January 2021.. Ανακτήθηκε στις 31 January 2021.
73. ↑  Beaumont-Thomas, Ben (30 January 2021). «Sophie, acclaimed avant-pop producer, dies aged 34». *The Guardian*. Αρχειοθετήθηκε από το πρωτότυπο στις 31 January 2021.. Ανακτήθηκε στις 31 January 2021.
74. ↑  «Sophie, Grammy-nominated Scottish musician, dies at age 34» (στα αγγλικά). *CBC*. Αρχειοθετήθηκε από το πρωτότυπο στις 31 January 2021.. Ανακτήθηκε στις 31 January 2021.
75. ↑  Hinton, Patrick (1 Φεβρουαρίου 2021). «SOPHIE's girlfriend Evita Manji: "I managed to tell I love her and to keep fighting"». *www.mixmag.net*. Αρχειοθετήθηκε από το πρωτότυπο στις 1 Φεβρουαρίου 2021. Ανακτήθηκε στις 1 Φεβρουαρίου 2021.
76. ↑  Newman, Vicki (31 January 2021). «Sophie Xeon's girlfriend told her to 'keep fighting' after tragic rooftop fall». *The Daily Mirror*. Αρχειοθετήθηκε από το πρωτότυπο στις 31 January 2021.. Ανακτήθηκε στις 1 February 2021.
77. ↑  Yoo, Noah (30 Ιανουαρίου 2021). «Danny L Harle, Arca, Flying Lotus, Grimes, More Pay Tribute to SOPHIE». *Pitchfork*. Αρχειοθετήθηκε από το πρωτότυπο στις 1 Φεβρουαρίου 2021. Ανακτήθηκε στις 1 Φεβρουαρίου 2021.
78. ↑  «Sophie». Ανακτήθηκε στις 5 Μαΐου 2021.
79. ↑  Moen, Matt (4 June 2021). «SOPHIE's Brother Confirms Posthumous Music in the Works». *Papermag*.. Ανακτήθηκε στις 4 June 2021.
80. ↑  «WGSBN Bulletin, Volume 1, #3» (PDF). International Astronomical Union. 16 Ιουνίου 2021. ISSN 2789-2603.
81. ↑  Ben Beaumont-Thomas (15 June 2018). «Sophie: Oil of Every Pearl's Un-Insides review – taking it to sexy extremes». *The Guardian*. Αρχειοθετήθηκε από το πρωτότυπο στις 15 June 2018.. Ανακτήθηκε στις 30 January 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Sophie (μουσικός)** |

* «SOPHIE (official website)». Αρχειοθετήθηκε από το πρωτότυπο στις 8 Νοεμβρίου 2021.
* Δισκογραφία Sophie (μουσικός) στο Discogs
* Sophie στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 749145857107622921549
* LCCN: no2016017466
* ULAN: 500490922
* MusicBrainz: 774b02d7-5056-4b0f-9d69-a82b6ae27cde
* NKC: xx0277072

 |

 |